
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk63164201]DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2021 m. rugpjūčio 16 d. Nr. TSP-286
Panevėžys

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 16 straipsnio 2 dalies 38 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymu, Panevėžio miesto savivaldybės taryba 
n u s p r e n d ž i a:
[bookmark: _Hlk63078938]Pakeisti Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1. 13 punktą ir jį išdėstyti taip:
[bookmark: _Hlk78802021]„13. Socialinės pašalpos skiriamos (neskiriamos) Savivaldybės administracijos direktoriaus įgalioto asmens Socialinių išmokų apskaitos informacinės sistemos „Parama“ (toliau – SIAIS „Parama“) nustatytos formos sprendimu. Sprendimas gali būti skundžiamas teisės aktų nustatyta tvarka. Sprendimas dėl socialinės pašalpos skyrimo priimamas nurodant Įstatymo 8 straipsnio 1 dalies sąlygą (sąlygas), kuriai (kurioms) esant paskirta socialinė pašalpa, ne vėliau kaip per mėnesį nuo prašymo-paraiškos ir visų reikalingų dokumentų gavimo dienos. Prašymą-paraišką pateikęs asmuo apie priimtą sprendimą dėl socialinės pašalpos skyrimo ar neskyrimo informuojamas asmens prašyme-paraiškoje nurodytu būdu ne vėliau kaip per 5 darbo dienas nuo sprendimo priėmimo dienos. Jeigu socialinė pašalpa neskiriama, nurodoma neskyrimo priežastis ir šio sprendimo apskundimo tvarka.“;
2. 22 punktą ir jį išdėstyti taip:
„22. Socialinės pašalpos permoka skaičiuojama pašalpoms, skirtoms nuo 2012 m. sausio mėnesio. Apie socialinės pašalpos permoką asmuo turi būti informuotas per 5 kalendorines dienas nuo Savivaldybės administracijos direktoriaus įgalioto asmens SIAIS „Parama“ nustatytos formos sprendimo dėl permokos nustatymo Socialinių reikalų skyriaus raštu, kuriame nurodyta permokos susidarymo priežastis, permokos dydis, grąžinimo ir apskundimo tvarka, pridedant sprendimo dėl permokos nustatymo kopiją. 
Negrąžinta neteisėtai gauta socialinė pašalpa išskaičiuojama iš gavėjui paskirtos socialinės pašalpos, teikiamos pinigine forma, išskaičiuojant ne daugiau kaip po 20 procentų mokėtinos sumos per mėnesį, jeigu nėra socialinę pašalpą gaunančio asmens raštu pateikto sutikimo išskaičiuoti didesnę mokėtinos sumos dalį per mėnesį ar visą mokėtiną sumą. Jei yra toks raštu pateiktas prašymas išskaičiuoti mažiau nei 20 procentų mokėtinos sumos per mėnesį, išskaičiuojama suma nustatoma atsižvelgiant į tokį prašymą. Jeigu socialinė pašalpa toliau nebepriklauso, likusi dar negrąžinta pašalpos dalis grąžinama pinigais. Jei 3 (trijų) mėnesių laikotarpiu asmuo nesikreipia raštu dėl permokos grąžinimo dalimis ir nepradeda jos grąžinti, neteisėtai gauta socialinė pašalpa išieškoma Lietuvos Respublikos civilinio proceso kodekso nustatyta tvarka, jeigu su išieškojimu susijusios administravimo išlaidos neviršija išieškotinos sumos.
Jeigu su išieškojimu susijusios administravimo išlaidos viršija išieškotiną sumą arba vienas gyvenęs pašalpos gavėjas miršta, negrąžinta arba neišskaičiuota socialinės pašalpos permoka nurašoma Savivaldybės administracijos direktoriaus nustatyta tvarka.“;
3. 77, 78 punktus ir juos išdėstyti taip:
„77. Vienkartinė ir periodinė pašalpos skiriamos (neskiriamos) Savivaldybės administracijos direktoriaus įgalioto asmens SIAIS „Parama“ nustatytos formos sprendimu, išskyrus Aprašo 72.6 papunkčiu nustatytu atveju. Aprašo 72.6 papunkčiu nustatytu atveju, pašalpa skiriama Savivaldybės tarybos sprendimu ir  išmokama Savivaldybės administracijos direktoriaus įgalioto asmens SIAIS „Parama“ nustatytos formos sprendimu. Sprendimas gali būti skundžiamas teisės aktų nustatyta tvarka. Sprendimas dėl pašalpos skyrimo priimamas nurodant Aprašo 72 ar 75 punktų sąlygas ne vėliau kaip per mėnesį nuo prašymo ir visų reikalingų dokumentų gavimo dienos, išskyrus Aprašo 72.4.1 papunktyje nustatytu atveju. Šiuo atveju vienkartinė pašalpa suteikiama per 24 val. nuo asmens prašymo ir visų reikalingų dokumentų gavimo. Jeigu vienkartinės pašalpos mokėjimo diena sutampa su ne darbo diena (šeštadieniu, sekmadieniu ar švenčių diena), ši pašalpa mokama pirmąją darbo dieną, einančią po ne darbo dienos (šeštadienio, sekmadienio ar švenčių dienos). Prašymą pateikęs asmuo apie priimtą sprendimą informuojamas asmens prašyme nurodytu būdu ne vėliau kaip per 3 darbo dienas nuo sprendimo priėmimo dienos, išsiunčiant nustatytos formos pranešimą pašalpos skyrimo atveju arba išsiunčiant Savivaldybės administracijos direktoriaus įgalioto asmens SIAIS „Parama“ nustatytos formos sprendimo kopiją ir Socialinių reikalų skyriaus raštą, kuriame nurodoma neskyrimo priežastis ir pridedamo sprendimo apskundimo tvarka, jeigu pašalpa neskiriama.
78. Tikslinė ir sąlyginė pašalpos skiriamos (neskiriamos) Paramos teikimo komisijos siūlymu Savivaldybės administracijos direktoriaus įgalioto asmens SIAIS „Parama“ nustatytos formos sprendimu. Sprendimas gali būti skundžiamas teisės aktų nustatyta tvarka. Sprendimas dėl tikslinės ir sąlyginės pašalpos skyrimo priimamas nurodant Paramos teikimo komisijos protokolo datą ir numerį ne vėliau kaip per mėnesį nuo prašymo ir visų reikalingų dokumentų gavimo dienos. Prašymą pateikęs asmuo apie priimtą sprendimą dėl pašalpos skyrimo ar neskyrimo informuojamas asmens prašyme nurodytu būdu ne vėliau kaip per 3 darbo dienas nuo sprendimo priėmimo dienos išsiunčiant Savivaldybės administracijos direktoriaus įgalioto asmens SIAIS „Parama“ nustatytos formos sprendimo kopiją ir Socialinių reikalų skyriaus raštą. Jeigu pašalpa neskiriama, nurodoma neskyrimo priežastis ir šio sprendimo apskundimo tvarka.“.



Savivaldybės meras                                                                                            Rytis Mykolas Račkauskas

